HYDRO หลุดเครื่องหมาย “C” หลังเพิ่มทุน 200 ลบ. แม้งบฯไตรมาส 3 ขาดทุนอีก 3 เท่าตัว!
HYDRO งบฯไตรมาส 3 ขาดทุนเพิ่มเกิน 3 เท่าตัว! ลุยเพิ่มทุนหนีตาย ตลท.ปลดเครื่องหมาย C เหตุส่วนผถห.เกิน 50%
13 พ.ย. 2561

บริษัท ไฮโดรเท็ค จำกัด (มหาชน) หรือ HYDRO รายงานผลการดำเนินงานในไตรมาส 3/2561 สิ้นสุดวันที่ 30 ก.ย.2561 มีผลการดำเนินงานดังนี้

โดยในไตรมาสดังกล่าวบริษัทมีผลขาดทุนสุทธิเพิ่มขึ้นเนื่องจาก บริษัทมีรายได้จากการขายและรายได้จากการบริการลดลง ขณะที่มีต้นทุนในการก่อสร้างเพิ่มขึ้น
อย่างไรก็ตาม ล่าสุด เช้าวันนี้ (13 พ.ย.) ตลาดหลักทรัพย์แห่งประเทศไทย (ตลท.) ประกาศปลดเครื่องหมาย C หุ้นของ HYDRO ตั้งแต่วันที่ 14 พ.ย.61 เนื่องจากส่วนของผู้ถือหุ้นไม่น้อยกว่า 50% ของทุนชำระแล้ว สำหรับงบการเงินไตรมาสที่ 3 สิ้นสุดวันที่ 30 กันยายน 2561
โดยส่วนของผู้ถือหุ้นของ HYDRO  ณ 30 กันยายน 2561 บริษัทและบริษัทย่อย มีส่วนของผู้ถือหุ้นรวม 393.47 ล้านบาท ในขณะที่ปี 2560 มีส่วนของผู้ถือหุ้นรวม 202.01 ล้านบาท เพิ่มขึ้น 191.46 ล้านบาท หรือเพิ่มขึ้นร้อยละ 94.78 จากทุนจดทะเบียนชำระแล้ว 784.97 ล้านบาท
ทั้งนี้ส่วนของผู้ถือหุ้นปรับตัวเพิ่มขึ้นจากการที่บริษัทได้ทำการเพิ่มทุนจดทะเบียน และส่วนเกินมูลค่าหุ้น 195.00 ล้านบาท และ 81.90 ล้านบาท จากการรับโอนกิจการ
โดย เมื่อวันที่ 27 ส.ค.2561 บริษัทได้รายงานแนวทางและความคืบหน้าการดำเนินการกรณีหลักทรัพย์ของบริษัท ถูกขึ้นครื่องหมาย“C” โดยบริษัทได้ดำเนินการเพิ่มทุนจดทะเบียนมูลค่า 200 ล้านบาท ทำให้ทุนจดทะเบียนที่เรียกชำระแล้วในช่วงปลายปี 2560 ถึงต้นปี 2561 เพิ่มเป็น 589.97 ล้านบาท เพื่อปรับฐานทุนสำหรับรองรับแผนธุรกิจใหม่และมองหาแนวทางในการขยายตลาดธุรกิจในอนาคต
ขณะที่ได้ดำเนินการเพิ่มทุนจดทะเบียนมูลค่า 380.31 ล้านบาทในปี2561 เพื่อรองรับการรับโอนกิจการของบริษัทเอสยูทีโกลบอล จำกัด (“SUTG”) โดยการรับโอนกิจการดำเนินการเสร็จสิ้น ณ วันที่ 20 กรกฏาคม 2561 ทำให้บริษัทมีทุนจดทะเบียนที่เรียกชำระแล้วเพิ่มขึ้น 195 ล้านบาท เป็นจำนวนรวมทั้งสิ้น 784.97 ล้านบาท